Globaalne kaubandus, põllumajanduslike ja  tööstusettevõtete tegevus on tekitanud olukorra, kus liigid satuvad paikadesse, kuhu nad looduslikke levikumehhanisme pidi poleks iial jõudnud. Seni vaid üksikute saareriikide probleemiks olnud võõrliikide invasioon on nüüdseks muutunud globaalseks ohuks.    Invasiivsete liikide kahjulikkus seisneb järgnevas:  * sisenevad kohalikku toiduahelasse  * konkureerivad teiste organismidega täites samu nišše  * võivad olla toksilised kohalikele liikidele, s.h.  inimesele  * on patogeenide ja parasiitide kandjateks  * hübridiseeruvad lähedaste liikidega  * nõrgendavad geneetiliselt kohalike populatsioonide kohastatust    Valdavalt kehtib ligikaudne reegel, et 10% immigrantidest naturaliseerub ja neist omakorda 10% muutub invasiivseteks.    Looduskaitseseaduse järgi on keelatud võõrliikide loodusesse laskmine. Lisaks on keskkonnaministri määrusega kehtestatud nimekiri liikidest, mida ei või Eestisse tuua ka kodus pidamiseks või aias kasvatamiseks. Neid liike võib Eestisse tuua või neid siin kasutada ainult keskkonnaministrti eriloa alusel.